als_Latn dik_Latn sag_Latn
Kukës, banorët e përmbytur: Duam dëmshpërblimin, 24 vjet zvarritje
- 1834 Lexime
- (07:05 , 29/01/2015)
- 0 Komente
Nga MATILDA TOTA*
Banorët, tokat e të cilëve janë përmbytur nga liqeni i Fierzës kanë protestuar dje në sheshin kryesor të qytetit të Kukësit, ku kanë kërkuar që qeveria të zgjidhë problemin e dëmshpërblimit të pronave të tyre. Gjatë tubimit, ata kanë kërcënuar se do të hyjnë në grevë urie nëse nuk do të merren masa për zgjidhjen përfundimtare të problemit të tyre. Shoqata e Tokave të Përmbytura pritet që t’i drejtohet edhe trupit diplomatik të akredituar në vendin tonë, në mënyrë që çështja e pronave të tyre të marrë zgjidhje. Mësohet se nga ndërtimi i hidrocentralit të Fierzës u përmbytën 35 fshatra dhe qyteti i vjetër i Kukësit dhe që nga ajo kohë, shteti ka kompensuar një numër shumë të vogël të këtyre familjeve nga 5500, që ka gjithsej zona e përmbytur. Protesta u zhvillua përreth një orë në mënyrë paqësore dhe nën mbikëqyrjen e forcave të shumta të policisë dhe të FNSH-së.
PROTESTA
Rreth orës 10:00 të ditës së djeshme, qindra banorë u mblodhën para Bashkisë dhe Prefekturës së Kukësit. Protestuesit u shprehën se prej më shumë se 24 vitesh është zvarritur çështja e dëmshpërblimit për tokat që u janë përmbytur nga ujërat e liqenit të Fierzës. “Durimit tonë i ka ardhur fundi, pasi me masat shtrënguese të marra nga qeveria ‘Rama’ për shlyerjen e faturave të energjisë na kanë vështirësuar gjendjen ekonomike dhe mënyrën e jetesës. Me ndihmën ekonomike që marrim dhe që nuk i kalon 46 mijë lekë të vjetra, nuk mundemi të paguajmë faturat e dritave.
Kemi më shumë se 2 javë në errësirë, ndërsa i gjithë vendi, e gjithë Shqipëria merr dritë nga përmbytja e Kukësit”, pohuan pjesëmarrësit në këtë tubim. Më tej ata pohuan se “ne kërkojmë dëmshpërblimin që na takon. Ka 24 vite që me ne tallen e nuk dinë të ndalen. Kjo që po bën shteti me ne, që nuk po reagon dhe nuk po zgjidh çështjen është thjesht provokim. Protestat tona dhe kërkesat tona janë jetike dhe ekonomike, nuk janë politike”, deklaruan banorët që iu janë përmbytur tokat nga liqeni i Fierzës. Gjatë ditës së djeshme, përfaqësues të banorëve janë takuar edhe me prefektin e Qarkut të Kukësit, Safet Gjici. Ai ka deklaruar se në Kryeministri është ngritur një grup pune që po studion çështjen, duke verifikuar të gjithë listën e personave që janë përfshirë në skemën e dëmshpërblimeve. Gjici ka shtuar se sapo ky grup pune të përfundojë verifikimin, atëherë palët do të ulen në bisedime.
(Botuar sot në Gazetën Shqiptare)
(ar.sh/BalkanWeb)
KOMENTO
Kliko për të anuluar përgjigjen
KOMENTO
-
Këpucë me takë, apo të sheshta? Ja cfarë mendojnë meshkujt në varësi të këpucëve që keni veshur
Është konstatuar se...
-
Nora në ditët e fundit të shtatzënisë, poza ‘hot’ me Robertin
Edhe pak ka...
-
SHBA, postonte foto porno për hakmarrje, 18 vite burg administratorit të faqes online
SHBA – Kevin...
-
Protestuesi lapsus në mitingun e PD-së: Do votoj për Edi Ramën
VLORË- Një qytetar...
-
Miss Britania i përgjigjet me foto seksi kritikave ndaj saj
BRITANI E MADHE...
-
Mediat britanike: Rita, nga refugjate në milionere dhe mbretëreshë e muzikës
Të jesh Rita...
-
Silva Gunbardhi 6 muajshe shtatzënë, poston foton në Instagram
TIRANE – Këngëtarja...
-
“Dua të bëj seks me ty”, SMS-ja që u shkon të gjithë numrave
BRITAMI E MADHE...
-
Kika i BB8: Unë gay? Në shtrat përballoj gruan bashkë me të ëmën
NGA ENIDA HIMAJ*...
-
Ana romantike e Keti Bazhdarit, ja fotot me partnerin
E përshkruajnë si...
als_Latn glg_Latn unk als_Latn tso_Latn als_Latn ita_Latn als_Latn als_Latn als_Latn als_Latn ceb_Latn als_Latn ceb_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn bos_Latn unk als_Latn als_Latn unk als_Latn war_Latn unk als_Latn als_Latn